ໃນວັນທີ 06 ກັນຍາ 2021, ທີ່ກະຊວງແຜນການ ແລະ ການລົງທຶນ, ໄດ້ຈັດກອງປະຊຸມ ຄະນະນຳ ຮ່ວມກັບດາກົມ, ໂດຍການເປັນປະທານຂອງ ທ່ານ ສອນໄຊ ສີພັນດອນ ຮອງນາຍົກລັດຖະມົນຕີ, ລັດຖະມົນຕີ ກະຊວງແຜນການ ແລະ ການລົງທຶນ, ພ້ອມກັນນີ້ກໍ່ມີບັນດາທ່ານ ຮອງລັດຖະມົນຕີ, ບັນດາກົມ, ຫ້ອງການ ແລະ ສູນອ້ອມຂ້າງ ກະຊວງແຜນການ ແລະ ການລົງທຶນ ກໍ່ໄດ້ເຂົ້າຮ່ວມຈຸດປະສົງຂອງ, ກອງປະຊຸມດັ່ງກ່າວແມ່ນເພື່ອຮັບຟັງການລາຍງານຂອງບັນດາກົມກ່ຽວຂ້ອງ ການຈັດຕັ້ງວຽກງານຈຸດສຸມ 8 ເດືອນຕົ້ນປີ ແລະ ກຳນົດແຜນວຽກຈຸດສຸມໃນ 4 ເດືອນທ້າຍປີ 2021.ທ່ານ ຮອງນາຍົກລັດຖະມົນຕີ, ລັດຖະມົນຕີ ກຜທ ໄດ້ສະແດງຄວາມຊົມເຊີຍບັນດາກົມ, ຫ້ອງການ ແລະ ສູນອອ້ມຂ້າງ ທີ່ໄດ້ເອົາໃຈໃສ່ປະຕິບັດພາລະບົດບາດຂອງຕົນ ແລະ ໄດ້ໃຫ້ເອົາໃຈໃສ່ຕໍ່ວຽກງານຂອງຕົນທີ່ຕ້ອງປະຕິບັດໃຫ້ສຳເລັດ ແລະ ທັນການ ຂອງລັດຖະບານຕ່າງໆເຊັ່ນ ກອງປະຊຸມ GMS ກອງປະຊຸມຮ່ວມພາກທຸລະກິດ ບັນດາຫົວຂໍ້ທີ່ຈະນຳເຂົ້າ ກອງປະຊຸມຂອງສຳນັກງານນາຍົກ ແລະ ກອງປະຊຸມສະພເສະໄໝສາມັນ ໃນທ້າຍປີນີ້ ໂດຍສະເພາະຫົວຂໍ້ທີ່ຈະເຂົ້າໃນກອງປະຊຸມນາຍົກ, ຮອງນາຍົກ ສຶບຕໍ່ຜັນຂະຫຍາຍ ສອງວາລະແຫ່ງຊາດພ້ອມນັ້ນໃຫ້ສຶບຕໍ່ຍົກສູງ ຄວາມເອົາໃຈໃສ່ບັນຫາປ້ອງກັນການແຜ່ລະບາດຂອງພະຍາດ ໂຄວິດ -19.